**55 621 02 Növényvédelmi szaktechnikus moduljai**

**1036. A Növényvédőszer ismeret és használat megnevezésű, 11062-12 azonosító számú szakmai követelménymodul tartalma:**

**Feladatprofil:**

* Kapcsolatot tart a növény-egészségügyi szervezettel
* Szakmai információkat gyűjt és felhasznál
* Szakszerűen használja fel a növényvédelemben használt engedélyköteles termékeket
* Növényvédelmi hatású készítményt készít és használ fel
* Növényvédő szert árusít, vásárol, átcsomagol
* Felismeri a hamisított növényvédő szert
* Növényvédő szert, veszélyes hulladékot szállít, tárol, raktároz
* Tárolási, raktározási tevékenységét szakszerűen adminisztrálja
* Veszélyes hulladék megsemmisítéséről gondoskodik
* Mérgezés, baleset esetén munkatársi elsősegélynyújtást végez

**Tulajdonságprofil:**

Szakmai kompetenciák:

*Szakmai ismeretek:*

* Növény-egészségügyi szervezet felépítése, feladatai
* Engedélyköteles termékek, az engedélyezés folyamata
* Növényvédő szerek általános felépítése
* Növényvédő szerek csoportosításának módjai (formázás, hatásmód, alkalmazásmód, mérgező hatás, veszélyesség, közegészségügyi, a célszervezetekre és a hasznos szervezetekre gyakorolt hatás, forgalmazás és felhasználás)
* A növényvédő szerek használatának élelmezés-egészségügyi vonatkozásai
* Gombaölő szerek szercsoportjai (általános jellemzés, termékek és fontosabb alkalmazási előírások)
* Rovarölő szerek szercsoportjai (általános jellemzés, termékek és fontosabb alkalmazási előírások)
* Gyomirtó szerek szercsoportjai (általános jellemzés, termékek és fontosabb alkalmazási előírások)
* Biológiai növényvédő szerek (jellemzés, alkalmazási előírások)
* Lemosó, csávázó, talajfertőtlenítő, csigaölő, rágcsálóirtó, vadriasztó szerek (általános jellemzés, termékek és fontosabb alkalmazási előírások)
* Permetezésnél használt segédanyagok és életfolyamatokat szabályozó készítmények (általános jellemzés, termékek és fontosabb alkalmazási előírások)
* Környezetkímélő növényvédő szerek és készítmények (általános jellemzés, elkészítés és fontosabb alkalmazási előírások)
* Ferromonok és alkalmazási területeik
* Növényvédőszer-kereskedelem és -forgalmazás speciális módszerei
* Információszerzés módszerei, szerjegyzék használata
* A növényvédő szerek használatának környezeti kockázatai
* A növényvédő szerek felhasználási előírásai (engedélyokirat, biztonságtechnikai adatlap)
* Növényvédő szerek csomagolása, átcsomagolása, csomagolóburkolatokkal kapcsolatos szabályok
* Növényvédő szerek árusításának, vásárlásának szabályai
* Növényvédő szerek szavatossága, minőségellenőrzése
* Növényvédő szerek szállítása, tárolása, raktározása és ezek adminisztrációja
* Veszélyes hulladékok típusai, tárolása, adminisztrációja, megsemmisítése
* Növényvédőszer-mérgezés (formái, általános és speciális tünetei)
* Elsősegélynyújtás, teendők baleset esetén

*Szakmai készségek:*

* Olvasott szakmai szöveg megértése
* Szakmai nyelvi beszédkészség
* Információforrások kezelése

Személyes kompetenciák:

* Felelősségtudat
* Megbízhatóság

Társas kompetenciák:

* Határozottság
* Közérthetőség

Módszerkompetenciák:

* Logikus gondolkodás
* Emlékezőképesség (ismeretmegőrzés)

**1037. A Növényvédelmi technológiák megnevezésű, 11063-12 azonosító számú szakmai követelménymodul tartalma:**

**Feladatprofil:**

* Megtervezi a szántóföldi és kertészeti növényi kultúrák integrált növényvédelmét
* Szántóföldi és kertészeti növényi kultúrák integrált növényvédelmét végzi, végezteti
* Előrejelzésre, egyedszám-felmérésre alapozottan dönt a védekezés szükségességéről, idejéről és módjáról
* Alkalmazza a különböző agrár-környezetgazdálkodási célprogramok növényvédelmi előírásait

**Tulajdonságprofil:**

Szakmai kompetenciák:

*Szakmai ismeretek:*

* Károsítók csoportosítása
* Károsítók csoportjainak általános jellemzése
* Kórképek, kárképek csoportosítása
* Védekezési formák a növényvédelemben
* Szántóföldi és kertészeti polifág károsítók
* Szántóföldi és kertészeti növényvédelmi kultúrák termesztéstechnológiát meghatározó károsítói
* Szántóföldi növénykultúrák integrált növényvédelmi technológiája
* Gyümölcstermő növények integrált növényvédelmi technológiája
* Szőlő integrált növényvédelmi technológiája
* Zöldségnövények integrált növényvédelmi technológiája
* Szaporító üzemek speciális növényvédelmi problémái
* Zárt termesztő berendezések speciális növényvédelmi problémái
* Dísznövénytermesztés speciális növényvédelmi problémái
* Gyógynövénytermesztés speciális növényvédelmi problémái
* Növényvédelmi előrejelzés
* Károsítók egyedszámának és faji összetételének meghatározása
* Agrár-környezetgazdálkodási célprogramok növényvédelmi előírásai
* Növényvédelmi terv készítése

*Szakmai készségek:*

* Szakmai nyelvi íráskészség, írásbeli fogalmazókészség
* Szakmai nyelvű beszédkészség
* Olvasott szakmai szöveg megértése
* Diagram, nomogram készítése, olvasása, értelmezése

Személyes kompetenciák:

* Felelősségtudat
* Döntésképesség

Társas kompetenciák:

* Határozottság
* Tömör fogalmazás készsége

Módszerkompetenciák:

* Rendszerező képesség
* Tervezés
* Módszeres munkavégzés

**1038. A Növényvédő szerek kijuttatása megnevezésű, 11064-12 azonosító számú szakmai követelménymodul tartalma:**

**Feladatprofil:**

* Különböző típusú növényvédelmi gépek beállítását, működtetését, javítását és karbantartását végzi
* Különböző típusú növényvédelmi gépek munkáját ellenőrzi
* Növényvédelmi munkát végző személyeket vezet, alkalmaz
* Növényvédelmi munkák szervezését, tervezését végzi
* Betartja és betartatja a növényvédelmi munkák munka-, környezet- és természetvédelmi előírásait
* Betartja és betartatja az egyéni védőfelszerelésekkel kapcsolatos előírásokat
* Növényvédő gépek, eszközök tárolását, téliesítését végzi

**Tulajdonságprofil:**

Szakmai kompetenciák:

*Szakmai ismeretek:*

* A növényvédő szerek kijuttatásának módszerei
* Cseppképzés módjai
* Szántóföldi növényvédelmi gépek felépítése, működése (permetezőgépek és kiegészítő berendezéseik, granulátumszóró gépek)
* Kertészeti növényvédelmi gépek felépítése és működése (permetezőgépek és kiegészítő berendezéseik, porozó gépek, hideg- és melegködképző berendezések)
* Kiskertekben használt növényvédelmi gépek felépítése és működése
* Csávázógépek felépítése, működése
* Terménytárolás során alkalmazható növényvédelmi eljárások
* A növényvédőszer-kímélő és a növényvédőszer-mentes növényvédelem gépi megoldásai
* A kijuttató gépek biztonsági előírásai
* A növényvédelmi munkát végző személyekkel kapcsolatos előírások, az alkalmazás feltételei
* A növényvédelmi tevékenység munkavédelmi, munka-egészségügyi szabályai
* Egyéni védőfelszerelések (típusai, használata, tárolása, tisztítása, javítása, cseréje)
* A növényvédő szerrel végzett munka környezet- és természetvédelmi szabályai
* Növényvédelmi gépek beállítása, működtetése, egyszerűbb javítása, karbantartása
* A kijuttatott növényvédő szer mennyiségének, egyenletességének és a kijuttató gép technikai megfelelőségének ellenőrzése
* Kijuttatás munkaszervezési kérdései
* Szakmai számítások
* Permetlékeverés gépei, eszközei, szabályai, keverhetőség
* Maradék permetlé kezelésének szabályai
* Növényvédő szerrel szennyezett gépek, eszközök tisztítása (dekontaminálás)
* Növényvédő gépek, eszközök tárolása, téliesítése

*Szakmai készségek:*

* Szakmai nyelvű beszédkészség
* Testi ügyesség
* Matematikai készség

Személyes kompetenciák:

* Pontosság
* Mozgáskoordináció
* Kézügyesség

Társas kompetenciák:

* Irányítási készség
* Határozottság

Módszerkompetenciák:

* Módszeres munkavégzés
* A környezet tisztán tartása
* Problémamegoldás, hibaelhárítás